2019 m. Lietuvos prezidento rinkimai

2019 m. Lietuvos Respublikos Prezidento rinkimai – 2019 m. gegužės 12 ir 26 d. vykę eiliniai Lietuvos Respublikos Prezidento rinkimai. 

Pirmojo rinkimų turo metu taip pat vyko du referendumai: dėl pilietybės išsaugojimo ir dėl Seimo narių skaičiaus mažinimo, antrojo turo metu buvo renkami Lietuvos atstovai į Europos Parlamentą.

Rinkimų sistema 
Lietuvos Respublikos Prezidentas renkamas pagal daugumos atstovavimo (mažoritarinę) rinkimų sistemą. Išrinktu laikomas tas kandidatas į Respublikos Prezidento vietą, kuris pirmą kartą balsuojant ir dalyvaujant ne mažiau kaip pusei visų rinkėjų, gavo daugiau kaip pusę visų rinkimuose dalyvavusių rinkėjų balsų. Jeigu rinkimuose dalyvavo mažiau kaip pusė visų rinkėjų, išrinktu laikomas tas kandidatas, kuris gavo daugiausia, bet ne mažiau kaip 1/3 visų rinkėjų balsų. Jeigu pirmajame balsavimo rate nė vienas kandidatas nesurenka reikiamos balsų daugumos, po dviejų savaičių rengiamas pakartotinis balsavimas dėl dviejų kandidatų, gavusių daugiausia balsų. Išrinktu laikomas kandidatas, surinkęs daugiau balsų.

Respublikos Prezidentu gali būti renkamas Lietuvos pilietis pagal kilmę, ne mažiau kaip trejus pastaruosius metus gyvenęs Lietuvoje, jeigu jam iki rinkimų dienos yra suėję ne mažiau kaip keturiasdešimt metų ir jeigu jis gali būti renkamas Seimo nariu. Lietuvos Respublikos piliečiai Prezidentą renka penkeriems metams. Tas pats asmuo gali būti renkamas ne daugiau kaip du kartus iš eilės.

Kandidatai 
Iki kovo 28 d. kandidatavimui būtinus 20 000 rinkėjų parašų pateikė devyni pretendentai. Po parašų patikrinimo, balandžio 12 d. VRK visus juos įregistravo kaip oficialius kandidatus:

Pretendentai į kandidatus 

Apie ketinimą dalyvauti rinkimuose paskelbė ir kaip pretendentai į kandidatus oficialiai buvo registruoti 17 asmenų:

 Vytenis Povilas Andriukaitis
 Petras Auštrevičius
 Alfonsas Butė
 Petras Gražulis
 Arvydas Juozaitis
 Kazimieras Juraitis
 Valentinas Mazuronis
 Gitanas Nausėda
 Mindaugas Puidokas
 Naglis Puteikis
 Saulius Skvernelis
 Ingrida Šimonytė
 Valdemar Tomaševski
 Tomas Šimaitis
 Aušra Maldeikienė
 Vitas Gudiškis
 Raimonda Daunienė
Dėl parašų trūkumo arba pretendavimo atšaukimo, rinkimuose ketino dalyvauti, bet galiausiai nekandidatavo: Petras Auštrevičius, Alfonsas Butė, Petras Gražulis, Kazimieras Juraitis, Tomas Šimaitis, Aušra Maldeikienė, Vitas Gudiškis, Raimonda Daunienė.

Rezultatai

Šaltiniai 

Lietuvos prezidento rinkimai
2019 metai